Дзяржаўная ўстанова адукацыі

“Грыцэвіцкі дзіцячы сад Клецкага раёна”

*Паважаныя мамы і таты!*

*Самы радасны дзень – гэта выхадны, калі ўся сям'я збіраецца разам! Выхадныя-гэта ўжо свята.*

*А выхадныя, праведзеныя разам з дзецьмі- свята ўдвая! І каб гэтае свята было яркім і незабыўным, прапануем вашай увазе*

**Маршрут выхаднога дня**

Прагулка да ракі “Лань”

**Назва маршрута – “Прырода родных мясцін”**

Рэкамендуемы ўзрост дзіцяці: *4-6 гадоў* *;*

Прыпынак:*“Рэчка “Лань”;*

Месца знаходжвання: *аг. Грыцэвічы*

Характарыстыка аб’екта: *жывёльны і раслінны свет;*

Каштоўнасць аб’екта: *аздараўленчая*, *пазнаваўчая;*

Значэнне аб’екта – *мясцовае;*

Выкарыстанне аб’екта – *экскурсія, адпачынак.*



**Змест маршрута:**

1. Перад пачаткам прагулкі праверце адчуванне і настрой дзіцяці, адзенне і абутак, абавязкова надзеньце галаўныя ўборы.
2. Звярніце ўвагу дзіцяці, на правілы паводзін у

прыродзе у час маршруту, (каля вады).

1. Захапіце пакрывала, пітную ваду, бутэрброды, пакеты для смецця.
2. Пагаварыце пра надвор’е (сонечнае, ветранае, ціхае, пахмурнае і г.д. )
3. Пазнаёмце дзіця з назвамі вуліц, па якіх праходзіць маршрут вашай прагулкі.
4. Падчас шляху загадайце дзіцяці загадку:

Лес на берагах стаіць,

Пад мостам яна бяжыць,

І цячэ вада кудысьці,

Здагадаліся вы, дзеці?

Змоўчу я адказ пакуль,

Пад мостам цячэ... (рака)

1. Раскажыце дзіцяці аб тым, як называецца рака, як з'яўляюцца рэкі?

***Ля ракі*.**

* Прыйшоўшы на раку, разгледзьце мясцовасць і спытаеце ў дзіцяці: якія берагі нашай ракі (пакрытыя пяском, травой); якія бываюць рэкі (хуткія, ціхія, шырокія, доўгія); якая наша рака, якая вада ў рацэ? (цёплая, халодная); які колер, празрыстасць вады (чыстая, але не празрыстая, шэрая); ці можна, піць ваду з ракі; чаму?
* Паназірайце за раслінамі на беразе ракі, у рацэ, за рыбкамі, насякомымі, вадаплаўнымі птушкамі.
* Загадайце загадкі пра тых, хто жыве ў рацэ:

Бліскае ў рэчцы чыстай

Спінкай серабрыстай… (Рыбка)

Раскажыце дзіцяці, якая рыба водзіцца ў рацэ. (Акунь, Плотка, Шчупак).

У зяленым кафтане

На зяленым дыване

Сядзіць, пазяхае, рот разяўляе,

Камароў глытае. (Жаба)

Хто нясе на спінцы хатку,

Мае тоненькія рожкі,

Клейкі след ад брушка-ножкі? (Слімак)

* Пацікаўцеся ў дзіцяці аб тым, ці ведае ён, якія тут растуць расліны. Загадайце загадкі пра расліны.

На рэчцы стаіць ён зялёнай сцяной,

І вецер шуміць у ім непагодлівай парой. (Чарот)

Мы расцем не на градзе, мы красуем на вадзе.

Першы белы, як сняжок, другі жоўты, як жаўток.

Не зрывайце нас дарма: без вады жыцця няма.

Пчолка кветку апыляе – кветка пад ваду нырае.

Пад вадой плады саспеюць, і вада іх будзе сеяць -

Круглыя, як мячыкі кветачкі-(гарлачыкі).

* Пацікаўцеся ў дзіцяці, якія яшчэ побач з рэчкай жывуць насякомыя ( камары, стракозы, матылі).
* Удакладніце аб тым, што ўсе гэтыя жывёлы: насякомыя, рыбы, расліны не могуць жыць без вады і адзін без аднаго. У прыродзе ўсё ўзаемазвязана. Рака - гэта супольнасць, дзе ўсе адзін аднаму патрэбныя: і расліны і жывёлы.
* Звярніце ўвагу ці ведае ваша дзіця, чаму вада ў рэках становіцца бруднай (людзі кідаюць смецце ў раку, зліваюць бруд, таму рака становіцца бруднай).

 «Не надо мусорить, дружок, на зелёный бережок»

Раку трэба берагчы, не кідаць у яе смецце. Вада добры сябар і памочнік, без вады немагчыма жыць.

* Правядзіце акцыю: “Зробім нашу раку чыстай”

(прапануйце ўсім членам сям'і сабраць смецце на беразе ракі).

* Пагуляйце з дзіцем у гульні і практыкаванні:

“Чацвёрты лішні”; гульня з мячом “Зямля, паветра, вада»: “зямля” - дзіця называе жывёлу, “паветра" – птушку, “вада” - насельніка водных глыбінь; ля берага на вільготным пяску можна па контуры выкладваць дробнымі каменьчыкамі сілуэты караблікаў, кветак і г.д.

Беларуская рухомая гульня “Браднік”

*Апісанне гульні*: па лічылцы выбіраюць рыбака і завязваюць яму вочы хусцінкай. Усе астатнія дзеці рыбкі. Пляскаючы ў ладкі , дзеці – рыбкі перамяшчаюцца (ходзяць, бегаюць вакол рыбака). Рыбак стараецца каго- небудзь злавіць. Калі на шляху рыбака сустракаецца якая-небудзь перашкода, дзеці гавораць рыбаку: «Глыбока!» Калі рыбак адыдзе ад перашкоды, дзеці гавораць: «Мелка!» Калі рыбак зловіць каго- небудзь, ён павінен адгадаць па голасу, каго злавіў. На пытанне рыбака: «Хто ты?» злоўлены адказвае: «Я - акунь». Калі не адгадаў, дзеці яму крычаць: «Жабу злавіў!» Рыбак адпускае злоўленага і зноў пачынае лавіць.

*Правілы гульні*: ігракі павінны ўвесь час перамяшчацца па пляцоўцы і абыходзіць рыбака. Калі рыбак па голасу не адгадаў, каго з дзяцей-рыбак ён злавіў, сам становіцца рыбай, а непазнаны ігрок — рыбаком.

***На на зваротным шляху прапануеце дзіцяці:***

* Успомніце як называецца рака да якой была здзейснена прагулка, назвы вуліц па якіх праходзілі.
* Пацікаўцеся, што больш за ўсё запомнілася дзіцяці на прагулцы.
* Аб каб ўспаміны засталіся надоўга, зрабіце пару сямейных фота.
* Прыйшоўшы дадому пасля прагулкі, прапануеце дзіцяці адлюстраваць ў малюнку свае ўражанні ад прагулкі.
* Пачытайце вершы С. Михалкова “Прогулка”,

М. Танка “Жук і слімак”.

ДОБРАГА ВАМ АДПАЧЫНКУ!

Ну ж і слаўна каля рэчкі!

I чаго на ёй няма!

Сітнякі стаяць, бы свечкі,

Тут маліна і парэчкі –

Розных ягад проста цьма;

Тут і лозы, і ракіты,

I чарот, і асака, –

Ну, як тыя аксаміты,

Вабяць вока рыбака.

А тых птушак і не злічыш:

Качкі, кнігаўкі, драчы,

I сам бусел-паляўнічы

Вас у госці тут закліча,

Жабу ў дзюбе несучы.

Тут жыве званар-камар,

Як балотны гаспадар,

Даўганосы, даўганогі,

Голас тонкі, а сам строгі.

У траве між чаратоў –

Колькі розных матылёў,

Бабак сініх і чырвоных:

Іх сукеначкі ў фальбонах,

Іх убор – іду ў заклад –

Закасуе ўсіх дзяўчат.

Весела на рэчцы

I траве, і кветцы,

I крылатым пташкам,

Мошкам і мурашкам,

I крыклівым дзеткам,

Асабліва леткам:

У рачулцы купаюцца,

У пясочку качаюцца.